סואלה ברוורמן

סו-אלן קסיאנה "סואלה" ברוורמן (באנגלית: Sue-Ellen Cassiana "Suella" Braverman; נולדה ב-3 באפריל 1980) היא עורכת דין ופוליטיקאית בריטית ששימשה כמזכירת הפנים הבריטית עד נובמבר 2023.<ref></ref> חברת פרלמנט של פיירהאם במחוז המפשייר (מ-2024 פיירהאם ו-ווטרלוויל) מטעם המפלגה השמרנית מאז 2015.

== ביוגרפיה ==
נולדה בשם סו-אלן קסיאנה פרננדס (Sue-Ellen Cassiana Fernandes) ברובע הארו שבלונדון רבתי, לכריסטי פרננדס ולאומה (לבית מוטיאן-פילאי), שניהם ממוצא הודי.<ref name="L'Express220709"></ref> הוריה היגרו לבריטניה בשנות ה-60 מקניה וממאוריציוס, בהתאמה.

ברוורמן גדלה בפרוורי ומבלי, אנגליה.<ref name="about"></ref> היא למדה בבית ספר יסודי בברנט ובבית ספר תיכון פרטי בפינר, לאחר שזכתה במלגה חלקית.<ref name="about" /><ref></ref> לאחר מכן למדה משפטים בקווינס קולג' באוניברסיטת קיימברידג', ובמהלך הלימודים כיהנה כנשיאת האגודה השמרנית של האוניברסיטה.<ref></ref>

ברוורמן התגוררה שנתיים בצרפת כסטודנטית בתוכנית ארסמוס, ולאחר מכן כמלגאית של קרן "ההסכמה הלבבית", והשלימה תואר שני במשפט אירופאי וצרפתי באוניברסיטת פנתיאון-סורבון.<ref><br /><br />- </ref>

ברוורמן הוסמכה לעריכת דין בשנת 2005, לאחר התמחות בלונדון.<ref name="No5"></ref><ref></ref>

אמה נולדה למשפחה הינדית-טמילית, והייתה אחות. מוצאה של משפחתו של אביה, שעבד באגודת דיור, הוא מגואה. ברוורמן היא אחייניתו של מאהן קונדאסאמי, שהיה הנציב העליון של מאוריציוס. ברוורמן היא בודהיסטית ומשתתפת קבועה באירועים של המרכז הבודהיסטי של לונדון. כשנשבעה אמונים בפרלמנט בחרה להישבע על הדהמפדה, אחד הטקסטים הבודהיסטיים העתיקים והמרכזיים אשר נכתב במאה הראשונה לפנה"ס.

== קריירה פוליטית ==
ברוורמן החלה את דרכה הפוליטית בקמפיין של אמה, אומה פרננדס, כמועמדת המפלגה השמרנית לבחירות הביניים במחוז ברנט מזרח ב-2003.<ref name="GV">Benedict Brogan, [http://www.goanvoice.org.uk/supplement/UmaFernandes.html Uma Fernandes: Mother goes first in race to become a Tory MP] , Goan Voice, 14 July 2003, accessed 10 July 2022</ref> כבר במהלך הקמפיין פרסם הגרדיאן סקירה עליה בכותרת "הדרך למספר 10".<ref>Sylvia Arthur, [https://www.theguardian.com/education/2003/sep/06/students.schools "The road to No 10: Sylvia Arthur discovers how far student politics translate to Westminster and points beyond"] The Guardian, 6 September 2003, accessed 10 July 2022</ref>

בבחירות הכלליות של 2005 התמודדה ברוורמן במחוז הבחירה לסטר מזרח, אך סיימה שנייה אחרי מועמד הלייבור.<ref></ref> בשנת 2012 ניסתה להיבחר לאספת לונדון, הוצבה במקום הרביעי ברשימת המפלגה השמרנית, אך המפלגה זכתה רק בשלושה מושבים.<ref></ref>

ברוורמן נבחרה לבית הנבחרים כנציגת מחוז פארהאם ב-2015 עם 56.1% מהקולות,<ref></ref> ונשאה את נאום הבכורה שלה ב-1 ביוני 2015.<ref> </ref>

בקדנציה הראשונה שלה הייתה ברוורמן חברה בוועדת החינוך,<ref></ref> ובוועדה לניסוח חוק סמכויות החקירה.<ref></ref> היא עמדה בראש קבוצה פרלמנטרית על-מפלגתית (APPG) בנושא חינוך פיננסי לצעירים, והובילה את העבודה על דו"ח שקרא לחינוך פיננסי טוב יותר בבתי הספר.<ref></ref>

ב-2016 הצטרפה לתוכנית של הצבא הבריטי המאפשרת לחברי פרלמנט התנסות בשירות צבאי, וסיימה את התוכנית ב-2017.<ref></ref>

כתומכת בברקסיט הייתה ברוורמן חברה בפאנל שנועד לבחון את האפשרויות העומדות בפני ממשלת בריטניה להגנה על זכויות אזרחי האיחוד האירופי בממלכה.<ref></ref>

בקדנציה השנייה שלה, לאחר הבחירות הכלליות ב-2017, מונתה ברוורמן כעוזרת לשר האוצר.<ref></ref>

במהלך סבב המינויים של ינואר 2018 עברה ברוורמן לתפקיד תת-שרה במשרד לענייני היציאה מהאיחוד האירופי.<ref></ref> היא התפטרה מהתפקיד ב-15 בנובמבר 2018 יחד עם דומיניק ראב שתחתיו עבדה, במחאה על טיוטת עסקת הברקסיט של תרזה מיי שפורסמה יום קודם לכן.<ref name=":0"></ref>
התובעת הכללי של אוקראינה, אירינה ונדיקטובה, במאי 2022]]
בסבב המינויים של פברואר 2020, קיבלה ברוורמן את תפקידי התובעת הכללית של אנגליה ווילס והפרקליטה הכללית של צפון אירלנד, במקומו של ג'פרי קוקס שהודח מהממשלה.<ref><br /><br />- </ref>

במהלך הריונה ב-2021 הייתה ברוורמן הראשונה שנהנתה מחופשת לידה במסגרת "חוק קצבאות הלידה לשרות" שנחקק חודשים ספורים קודם לכן. מייקל אליס החליף אותה כתובע הכללי עד שחזרה לתפקידה ב-11 בספטמבר 2021.<ref></ref>
הלוגו של ברוורמן כמועמדת לראשות המפלגה
בתחילת יולי 2022 התפטרו 62 מבין 179 בעלי התפקידים בממשלתו של בוריס ג'ונסון והובילו למשבר ממשלתי שבסופו נאלץ ג'ונסון להתפטר מראשות הממשלה. ברוורמן אומנם לא התפטרה מתפקידה, אך הצטרפה לקריאת חבריה למפלגה לבוריס ג'ונסון להתפטר.<ref></ref> היא הציגה את עצמה כמועמדת לראשות המפלגה השמרנית, אך הודחה מהמירוץ בסיבוב השני של ההצבעות לאחר שזכתה רק בתמיכתם של 27 מבין חברי הפרלמנט השמרנים המכהנים.<ref></ref> לאחר מכן העבירה את תמיכתה לליז טראס.<ref></ref>

לאחר שטראס זכתה בראשות המפלגה ונכנסה לתפקיד ראש הממשלה, מונתה ברוורמן לשרת הפנים בממשלה החדשה.<ref></ref>

היא התפטרה באוקטובר 2022, אך כמה ימים אחר כך, לאחר התפטרותה של טראס וכניסתו לתפקיד של ראש הממשלה רישי סונאק מונתה שוב לתפקיד. ב-13 בנובמבר 2023, פוטרה על ידי ראש הממשלה לאחר שהתבטאה כנגד המחאות הפרו-פלסטיניות על רקע מלחמת חרבות ברזל.

בציוץ שהעלתה לאחר פיטוריה, צירפה ברוורמן מכתב לראש הממשלה, רישי סונאק, שבו הביעה את אכזבתה מכישלונו להתמודד עם האנטישמיות הגואה ברחובות בריטניה, לאחר אירועי הטבח של ה 7 באוקטובר.

בבחירות 2024 שמרה על מקומה (במחוז הבחירה החדש פייראהם ו-ווטרלוויל), בניגוד לצירים טורים רבים אחרים שהודחו.

== עמדותיה הפוליטיות ==
עמדותיה של ברוורמן נחשבות לניציות והיא תומכת בברקזיט, בפרישה של בריטניה מהאמנה האירופית לזכויות אדם ובגירוש מהגרים לא חוקיים לרואנדה. היא אמרה בראיון כי "אם מטרילים אותי ואני מעוררת תגובות שליליות בטוויטר, אני יודעת שאני עושה את הדבר הנכון".<ref name="Swinford"></ref> בראיון לטיימס יצאה ברוורמן נגד המאבק לזכויות טרנסג'נדרים ואמרה כי בתי ספר אינם חייבים להיענות לבקשות של תלמידים המעוניינים לשנות את המגדר שבו הם מזדהים, לרבות שימוש בכינויי גוף, תלבושת אחידה ושימוש בשירותים ובמלתחות שאינם תואמים את המין הביולוגי. לטענתה, מבחינה חוקית יש להתייחס לילדים מתחת לגיל 18 רק על פי מינם הביולוגי. עוד ציינה כי היא רואה בסופרת ג'יי קיי רולינג (שכתבה את ספרי "הארי פוטר") כ"גיבורה".

== חיים אישיים ==

היא נישאה לראל ברוורמן, מנכ"ל בריטי-יהודי בתאגיד מרצדס-בנץ AG, בפברואר 2018 בבית הנבחרים הבריטי. ב-2019 נולד בנם הבכור, וב-2021 נולדה להם גם בת, והם מתגוררים בפרוור לוקס הית' שבחוצות מחוז המפשייר. היא סיפרה בראיון במרץ 2023 על אודות בעלה, ישראלי לשעבר, יהודי ציוני גאה, שדרכו יש להם גם קרובי משפחה ששירתו בצה"ל.<ref></ref>

ברוורמן היא חברה במועצה המלכותית הבריטית מאז 2020, ולכן זכאית לתואר הכבוד "The Right Honourable" למשך כל חייה.

== קישורים חיצוניים ==
* 

== הערות שוליים ==

קטגוריה:חברי המועצה המלכותית
קטגוריה:מזכירי הפנים של בריטניה
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (מאז 2024)
קטגוריה:אנגלים ממוצא הודי
קטגוריה:שרות ממשלה
קטגוריה:פוליטיקאים אנגלים
קטגוריה:בוגרי אוניברסיטת קיימברידג'
קטגוריה:בוגרות אוניברסיטת קיימברידג'
קטגוריה:בריטיות שנולדו ב-1980
קטגוריה:אנגלים שנולדו ב-1980
קטגוריה:בריטים שנולדו ב-1980